mteb/NusaParagraphTopicClassification huggingface dataset:
Wirausahawan atawa pangusaha oge di gambarkeun salaku individu anu bisa ningali kasempetan sareng ngamangpaatkeunana salaku usaha bisnis anyar. Loba pisan mangpaat atawa kaunggulan wirausaha salian ti mangpaat na jelema sejen jeung milu kontribusi kana nagara, tapi aya oge loba mangpaat pikeun diri sorangan diantara na nyaeta wirausahan muka kasempatan meunang untung secara kauangan kewirausahaan boga kasempetan pikeun nampi panghasilan anu henteu terbatas. Najan kitu, pikeun meunangkeun eta kudu meakkeun loba usaha jeung perjuangan. Sabab, moal aya kasuksesan tanpa kacapean kauntungan hiji deui nyaeta wirausahawan boga pilih kasempatan pikeun ngalakukeun hal-hal anu di pikareseup jadi bisa hirup lewih bebas asalkeun kudu tetep disiplin jeung  gigih.
Lamun urang keur ngarasa yen iman urang keur turun, urang kedah manggihan jalmi anu sholeh, dekeutan jalmi anu sholeh eta lantaran Alloh parantos ngadugikeun pikeun jalmi anu iman kedah sasarengan jeung jalmi anu sholeh. Lantaran ku sasarengan jeung jalmi nu sholeh eta, urang tiasa ngajagi imah urang. Lantaran jalmi anu iman mah bakal silih beja dina kasabaran jeung kabeneran. Lamun urang teu silih beja dina dua hal eta, tos tiasa dipastikeun urang bakal janten jalmi anu rugi. Manusia oge ditangtukeun ku agama sobatna, hartina lamun urang gaduh sobat anu agamana sae, urang bakal kabawa janten jalmi anu agamana sae oge.
Salah sahiji kagiatan kaagamaan nu rutin dilaksanakeun ku kaum muslimah nyaeta keputrian. Kagiatan ieu teh biasana dilaksanakeun di sakola. Dilaksanakeunna unggal oe jumaah. Jadi, di sela-sela istirahat waktu jumah teh nu pameget mah jumaahan, nu putri mah diayakeun keputrian. Biasana keputrian teh diayakeun sami jeung lilana waktu jumaahan. Keputrian nyaeta dilaksanakeunna ku pendalaman elmu agama, jiga praktek atawa sharing elmu agama, oge aya nu ngadangukeun ceramah. Keputrian teh jadi salah sahiji kagiatan penting nu kudu diikuti ku satiap muslimah sabab salian bisa memperdalam elmu agama, oge bisa jadi bahan evaluasi diri jeung alarm pengingat urang dina mutuskeun sagala lampah jeung tingkah laku.
Abdurrahman Wahid anu akrab di sebut Gus Dur ngajabat  Présidén RI ka-4 ti 20 Oktober 1999 nepi ka 24 Juli 2001. Anjeunna di lahirkeun dina 4 Agustus 1940 di Désa Denanyar, Jombang, Jawa Wétan.  Gus Dur lahir kalayan ngarana Abdurrahman Addakhil. "Addakhil" hartina "Sang Penakluk". Kecap "Addakhil" teu pati dikenal sarta diganti ngaranna "Wahid", lajeng leuwih dikenal salaku Gus Dur. "Gus" nyaéta sebatan husus di pasantren pikeun anak kiai anu hartina "Aa" atawa "lanceuk." Gus Dur sacara umum nyatakeun yén anjeunna boga darah Cina.  Abdurrahman Wahid ngaku katurunan Tan Kim Han anu nikah ka Tan A Lok, dulurna Raden Patah (Tan Eng Hwa), pangadeg Kasultanan Demak. Nu mantak eta keur jadi presiden Gus Dur mere perrhatian jeung ka adilan ka katurunan cina.
Sairing mekarna zaman teknologi oge mimiti mekarna gancang, salah sahijina nyaeta merkarna dina teknologi jang nyeuseuh. Lamun baheula mah nyeuseuh kudu ka walungan jeung dilakukeun ku sorangan ku cara ngagosok-gosok kana alat gosok khusus, ayeuna mah pagawean eta bisa dilakukeun make teknologi nu ngaranna mesin cuci. Mesin cuci nyaeta mesin nu dijieun jang meresihkeun pakean atawa tekstil rumah tangga sejenna siga anduk jeung sepre. Biasana terbatas ngan saukur mesin nu ngagunakeun cai jang nyeuseuh jeung teu siga nyeuseuh garing nu digunakeun cairan pembersih alternatif nu biasa dilakukeun ku bisnis khusus. Mesin cuci nu umum dijual di pasaran mibogaan sababaraha jenis siga top loading hiji atawa dua tabung jeung front loading. Tiap jenis mesin cuci eta mibogaan kaleuwihan jeung kakuranganna sewang-sewangan.
Mobile legend jadi salah sahiji game nu keur populer pisan dina kalangan milenial. Hampir kabeh generasi maenkeun ieu game. Komo aya nu sok ngaranna mabar atawa main bareng, ngajadikeun ieu game pemersatu pertemanan. Biasana mah nu maen mobile legend teh sok nepi ka poho waktu, sabab kaseruan nana. Game mobile legend oge jadi game nu asup kana cabang olahraga e-sport nu ngahasilkeun loba pundi rupiah. Ku lobana atlet nu berhasil dina ieu e-sport teh ngajadikeun loba masyarakat nurutan katenaran nana ku cara miluan ieu game. Malahan mah nepi ka aya nu ngaluangkeun waktu sapopoe metuh jang maenkeun ieu game saking resepna.
Samemeh meser laptop, urang kudu paham heula kana spesifikasi laptop supaya bisa nyasuaikeun jeung nu dibutuhkeun ku urang. Usahakeun milihna nu lengkap jeung hargana nu sapadan. Sabab ayeuna mah loba spesifikasi aralus dina laptop nu hargana menengah. Jadi, mending sasuaikeun jeung budget terus nembe milihan type laptopna, sabab mun ningalian tina laptop heula mah bakal barieukkeun sabab loba nu spesifikasina sarua, ngan dibedakeun tina harga. Tapi emang aya harga aya kualitas, asal bisa pinter milihan nana sorangan. Terus kudu inget mun meuli laptop teh kudu dicobaan heula samemeh di beuli teh, kudu perhatikeun oge masa garansi na. Yuk milihan laptop nu alus jeung garansi na lila!
Lamun urang hoyong gaduh laptop tapi oge hoyong gaduh tablet urang tiasa milih laptop anu sakaligus tiasa janten tablet, Lenovo IdeaPad D330. Teu ngan dibekelan ku layar anu tiasa janten layar sentuh hungkul, layar laptop ieu oge tiasa dileupas sangkan janten tablet biasa. Janten urang tiasa make laptop ieu janten tablet anu keyboardna kapisah. Laptop ieu nganggo prosesor Intel Celeron jeung Intel Pentium. Aya tilu pilihan RAM, nyaeta aya nu 2GB, 4GB, jeung 8GB. Laptop ieu cocok kanggo barudak ngora anu hoyong digawe serba gancang. Windows 10 oge atos diinstall otomatis di laptop ieu. Laptop ieu oge tos dilengkepan ku kamera anu jernih jeung speaker anu sae.
Kamera Polaroid teh nyaeta jinis kamera instan anu ngamungkinkeun pamake na pikeun nyitak poto langsung saatos nyandak gambar. Kamera ieu ngagunakeun film instan husus anu ngandung bahan kimia anu bereaksi jeung cahaya pikeun ngahasilkeun gambar dina kertas poto dina hitungan detik. Kamera Polaroid munggaran diwanohkeun dina taun 1948 ku Edwin H. Land, pangadeg Polaroid Corporation. Kamera ieu janten populer pisan dina taun 1970-an sareng 1980-an, utamina kusabab kamampuan pikeun nyitak poto instan anu tiasa ditingali langsung tanpa kedah dikembangkeun di lab poto. Kiwari, Polaroid geus berinovasi kalawan tehnologi digital, tapi tetep nahan ciri unik na nawarkeun senang jeung kaajaiban percetakan poto instan.
Panjat tebing atawa manjat gawir janten salah sahji olahraga anu bahaya tapi pikaresepeun. Olahraga ieu mulai populer awalna ti basa Gawir Citatah janten tempat latihan manjat kanggo pasukan TNI AD ti taun 1960. Sasuai jeung namina, di olahraga ieu urang kedah manjat gawir anu mangrupakeun batu tina alam. Lain sakukur asal manjat tapi aya oge sababaraha tehnik jeung parabot anu kedah dianggo lamun bade manjat gawir, diantarana nyaeta helem, sapatu kanggo manjat, hernes, tali, karabiner, jeung sajabana. SKYGERS mangrupakeun sakola panjat kahiji anu aya di Indonesia, didirikeun ku Harry Suliztiarto anu kantos manjat Planetarium Taman Ismail Marzuki kanggo ngenalkeun panjat ka loba jalmi.
Keur geusian libur dina sabtu minggu jeung libur nasional lebaran kamari urangjeung dulur dulur ulin ka ancol jakarta, uarang datang na kabeurangan da mimitina teu niat. akhirna keur nyukupkeun waktu da sieun balik na peuting teuing urang kabehan milih nek kareta wisata di ancol. Urang kabehan naek Karéta Wisata Sato-Sato nu ngaliwat Dufan, Ecopark, Ecovention, Pasar Seni, Gondola, Seaworld Ancol, Ocean Dream Samudra, East Gate, Beachpool, Ancol Lagoon jeung Carnival Beach. ngurilingan Ancol din akurang leuwih 15 menit. Naek kareta wisata ternyata enakeun urang bisa ngurilingan sagala tempat tapi cepet jeung tepat waktu, ieu teh solusi nu kayang jalan jalan tapi di buru buru ku waktu.
Isukna, sanggeus balik ti imah kuring, Papa ngomong bari neuteup pedang, "Dengekeun X (misan na), jadi mangpaat boh katempo jeung halimunan. Sabenerna urang aya dina panangtayungan Allah SWT, sarta anjeun kudu. ilubiung dina panyalindungan éta, ulah anjeun ngajauhan sareng nyimpang jauh."

Saminggu ti harita, kuring didatangan (dina impian) ku Panglima Marinir anu beungeutna gareulis, awakna kuruyung, dedegna jangkung tur jejeg, baju perangna pinuh; Menjura ngadeuheusan ka kuring, tuluy masrahkeun pedang ka kuring kalayan hormat. Soré éta kuring bébéja ka Papa, waleran Papa mah basajan, "Hampura sareng perlakukan anjeunna."

Nepi ka ayeuna, Bujang (ngaran Papa méré pedang) sok aya dina papakéan kuring, teu aya gegeroan kawas mimiti datang. Nalika kuring nuju tugas di luar kota pikeun sababaraha dinten, sababaraha tatanggana ningali sababaraha lalaki siga prajurit di teras payun sareng balkon leutik di tukangeun bumi, ker ngawasan imah.
Lagu Ampar Ampar Pisang asalna ti Kalimantan Selatan. Lagu ieu nyaritakeun ngeunaan cau anu diolah ku cara disebarkeun atawa digaringkeun dina proses ngolah cau jadi kadaharan husus. Lagu Ampar-Ampar Pisang nyaeta lagu rahayat indonesia dina basa Banjar ciptaan Hamiedan AC. Anjeunna maestro lagu daerah ti Banjar, Kalimantan Selatan. Ieu lagu biasana ditembangkeun ku barudak minangka pangiring dina kaulinan. Dina kaulinan nu dipirig ku tembang Ampar-Ampar Pisang, nepi ka ahir lagu, budak nu panungtung dirampa kudu ngalipetkeun sukuna kawas suku nu geus struk sabab digegel ku kuya. Dina awalna, lagu ampar ampar Pisang mangrupa lagu anu sering dinyanyikeun ku masarakat kalsel bari nyieun kueh tina olahan cau. Lagu ieu oge ngagambarkeun kabiasaan masarakat kalimantan kidul anu resep ngararancang ngampar ngamparkeun cau nalika mimiti masak.
Dokumentasi setiap peristiwa atawa kagiatan teh penting pisan sabab waktu jeung momen teh moal bisa kaulang deui. Mantak, mun aya momen berharga teh kudu diabadikeun make kamera supaya bisa dijadikeun memori jeung bukti fisik. Jeung deuih ayeuna mah babari, nyimpen dokumentasi teh bisa lewat aplikasi atawa dina smartphone, teu wae kudu diarsipkeun sacara fisikna. Mantakna, sabisa mungkin sagala momen teh difoto sing loba tuluy upload kana penyimpanan google atawa sd card supaya teu hangus atawa kahapus. Mun geus kasimpen mah kan babari rek ningalian atawa rek nyetak fotona oge. Yuk biasakeun nyimpen foto dicadangkeun na google! Supaya bisa diabadikeun jeung kamungkinan hilangna saeutik.
Gawe sareng nongkrong di kantor ngabutuhkeun anjeun pikeun ngalaksanakeun sacara profésional. Beda dina aturan gawé moal jadi masalah pikeun professional tempo yén maranéhna bisa gancang adaptasi jeung sagala rupa kaayaan pausahaan.
1. Poho kana kahirupan séjén
Nalika nuju damel, cobian ulah aya urusan pribadi sapertos mayar tagihan utiliti atanapi mesen barang online. Nolak ngagunakeun média sosial di tempat damel. Anjeun oge kedah ngawatesan kontak asup ti babaturan atawa kulawarga.
2. Gampang akur jeung
Pikeun janten karyawan profésional, gampang akur sareng kolega anu sanés penting. Ieu tiasa ngajantenkeun karyawan sanés ramah ka anjeun. Hindarkeun grup di kantor, sabab tiasa ngajantenkeun anjeun henteu profésional.
3. Rajin diajar
Profésional ngan bisa dihontal ku jalma anu teu pernah eureun diajar. Janten kabuka pikeun pangalaman sareng palajaran anyar. Ieu tiasa ningkatkeun kamampuan pribadi sareng kaahlian damel. Henteu ngan éta, anjeun ogé tiasa janten karyawan anu kompeten.
Di Ecopark Curug Tilu harita masih anyaran di buka, jadi masih aya nu di barangun jang tempat penginapanna bisi aya nu orang jauh atawa luar kota bisa sakalian sewa tempat penginapan. Geus ti parkiran, bakal ngaliwatan lorong gede jeung digigir-gigirna teh aya gerobak nu jarualan dahareun. Tuluy geus ngaliwatan eta bakal nempo panggung keur karaokean, di sabeulahna aya curug leutik jang tempat foto. Didinya oge aya balong nu aya laukan, urang bisa maraban lauk ku cara meuli parabna geus disadiakeun di hareupeun balongna, tinggal tendeun duitna dina wadah da euweuh penjagana. Loba tempat diuk permanen oge nu geus disadiakeun sabab bakal cape kukurilingan. Tempatna oge lumayan lega. Aya khusus tempat ulin jang barudak leutikna oge.
Carita rakyat nyaeta carita nu asalna ti berbagai daerah di Indonesia. Caita rakyat di Indonesia biasana ngandung pesan moral nu kentel, oge biasana berkaitan jeung hiji tempat. Aya hij pendapat nu ngungkapkeun yen carita rakyat teh dijieun ku kolot baheula tujuanna jang miara atawa ngarawat hiji tempat supaya ulah di rusak atawa diganggu, mantak eta dina kisahna sok aya mawa unsur-unsur magis. Tuluy pesan moral nu ditepikeun oge teu sabarangan, mapatahan bener-bener supaya jalma te kudu urut kana aturan termasuk nurut kanu jadi kolot. Ulah nepi ka ngalanggar aturan komo nepi ka ngabogaan sipat sombong mah. Tidieu urang bisa paham yen carita rakyat teh masih keneh sasuai jeung kahirupan ayeuna dina segi pesan moralna. Ku kituna, yuk cobi pahami unggal pesan nu disampaikeun lewat carita rakyat!
Generasi zaman ayeuna mah seuseueurna leuwih milih jadi pengusaha dibandingkeun jadi karyawan atawa pegawai. Komo didukung ku kacanggihan teknologi mah usahana ge gampil. Seueur nu promosi usahana lewat media online, malahan mah seueurna nu dina marketplace. Salian bisa leuwih hemat anggaran, bisa oge leuwih hemat tanaga jeung waktu. Terus jangkauan promosi dina media online mah leuwih kena ka masyarakatna. Ditambah deui lewat marketplace mah teu kena pajak mun ngalapak teh, teu kudu nyewa tempat atau nyewa karyawan. Pengusaha digital atawa online teh jadi pilihan terbaik jang muka usaha di zaman kiwari nu serba canggih. Mantakna kudu ngarti kana kabutuhan masyarakat tuluy neangan celah jang pemasaranna.
Baheula mah pas mimiti muka mini caffe mah ngan jualan, ngan hayang mayar wae, kudu mayar, kakara meuli, nepi ka ahir bulan ngarasa “mana duitna. , kumaha atuh nya kitu wae" kuring sering ngetok modal atawa mayar kios bulanan. Ti dinya kuring diajar ngokolakeun duit jualan ku cara sorangan. Saban poe sok ngitung panghasilan kotorna, jaman harita masih manual, ari pesenan poe ayeuna mah ditulis sabaraha modalna, duitna sabaraha, untung sabaraha. Tuliskeun unggal pengeluaran keur kaperluan jualan, contona mah mini caffe, meureun waragadna galon, tisu, alat-alat beberesih, contona superpell, sinar panonpoé, jsb. Nyaan campur aduk-aduk sabab engke duit jualanna mah. jelas, anjeun tiasa "nyaho" minus atanapi kaleuwihan.
Poe ayeuna abdi bade jogging sareng rerencangan ka Kiara Payung. Ieu teh tos direncanakeun na mah tos lami pisan, nembe tiasa kalaksanakeun ayeuna. Abdi tuluy siap-siap nungguan di BGG. Pas jam opat sore teh nembe mulai nanjak jogging ka Kiara Payung. Jogging na teh santai da sabab bari ningalian perubahan di lingkungan sakitar. Ti BGG dugi ka kompleks perkemahan Kiara Payung teh kaitung opat puluh lima menit. Nepi teh jam lima kurang saparapat. Geus nepi tujuan mah rehat heula bari olahraga statis di komplek perkemahanna. Beres sagala rupa olahraga teh tuluy we ngobrol bari nikmati pamandangan sore di jembatan tol Cisumdawu nu aya di Kiara Payung. Awak teh asa harampang pisan mun tos jogging mah, asa ngeunaheun jeung seger pisan. Beres istirahat, langsung we uih deui ka BGG bari leumpang.
Rumah adat di Indonesia aya di unggal provinsi jeung masing-masing gaduh ciri khas nu unik beda jeung nu lainna. Rumah adat ieu teh jadi salah sahiji hal nu ngarepresentasikeun kabudayaan suku satempat. Masing-masing gaduh bentuk unik nu ngandung siloka ajaran jeung tradisi suku adatna. Aya rumah Gadang ti suku Minangkabau, aya rumah Joglo ti suku Jawa, aya rumah Hanoi ti suku Dani, rumah Sunda ti suku Sunda, jeung loba deui nu sejenna. Hal ieu jadi kakayaan budaya di Indonesia nu nepi ka ayeuna masih eksis. Malah sababaraha rumah adat jadi destinasi wisata budaya nu diminati pisan ku wisatawan lokal nepi ka wisatawan internasional. Ku kituna, urang salaku warga Indonesia kedah ngajaga ieu kaberagaman teh ku cara ngalestarikeun nana.
Sabab gawe di kantor mah di jero rohangan, biasana geus di pasang AC. Tapi sabenerna urang teu kuat kana AC teh, jadi urang sok mawa jaket ngameh teu tiris. Ditambah posisi meja gawe urang teh handapeun pisan AC. Meja gawe urang di sekat-sekat jeung nu sejen, tapi mun urang tanggah saeutik mah bakal katinggali nu sejenna oge. Di gigir meja gawe, aya jendela anu nyanghareup ka jalan. Mun keur bosen urang sok nangtung dina deukeut jendela. Atawa mun keur rada tunduh sok buru-buru ka cai jang tamas, atawa ninyuh cai kopi di dapur ngameh cenghar deui. Korsi diukna empuk jadi diuk lila oge teu nepikeun ka nyeuri bujur.
Anyar-anyar ieu teh, seueur jalma anu mimiti ningali dunya bisnis tibatan janten karyawan perusahaan. Kasuksesan kauangan anu tiasa dimeunangkeun tina ngawangun usaha sorangan teh nyorong jalma-jalma pikeun milih ngamimitian usaha sorangan. Seueur carita kasuksesan para pangusaha anu berjuang ti nol sareng kedah ngalangkungan jalan anu panjang sareng berliku tur ngahadapkeun loba rintangan sateuacan tungtungna ngahontal kasuksesan anu tiasa janten inspirasi pikeun anjeun anu hoyong nyobian dunya kewirausahaan. Mémang loba nu nyebutkeun yen teu kabéh jalma boga bakat pikeun jadi wirausaha, tapi ditilik tina carita-carita parap pengusaha nu tos sukses, tiasa dicindekkeun yen kasuksesan teh hasil gawe teuas, lain saukur bakat.
Nalika urang mutuskeun rek nikah jeung hirup duaan jeung pasangan, urang teh lain nyatukeun kuring jeung anjeun hungkul. Tina pernikahan teh urang bakal nyatukeun dua kulawargi ageung. Jadi hubungan urang jeung dua kulawargi oge kudu baik, kitu oge jeung pasangan urang. Sok aya jalma anu geus nikah teh mikirna peran kulawarga khusuna kolot teh geus teu boga hak deui. Pamikiran kieu teh pamikiran anu lepat, justru dukungan ti kolot teh boh kolot urang, boh kolot pasangan urang bakal janten kakuatan utama keur kabeh pasangan anu butuh kana pertimbangan dina kahirupan pernikahanna. Urang ulah ngajadikeun pernikahan teh halangan jang babakti ka kolot, kajeun urang geus boga budak engke, urang teh angger anak ka kolot teh.
Jalan ka Mercury Hill langkung heureut. Lamun asup ka warga kampung, lebar jalanna paling loba ngan saméter. Teu cocog pikeun mobil. Sanggeus padumukan, tuluy némbongan kebon-kebon héjo anu dicaritakeun ku indung tadi. Ema teu bohong. Sajauh panon bisa ningali, sayuran, lolobana dina bentuk daun handap, mekar. Aranjeunna disiram ku cai ngagolak tina bedil semprot. Cai asalna tina mata air anu ngalir ngaliwatan saluran irigasi leutik, teras dikumpulkeun dina balong di sisi kebon. Upama aya kecap anu bisa ngagambarkeun suasana waktu harita, nya éta: solemn. Méméh surup, angin ngahiliwir beuki tiis. Malah di cakrawala, cahaya caang mimiti luntur, ninggalkeun corétan oranyeu anu nyampur jeung héjo tina sayuran. Patani di sawah buru-buru turun. Aranjeunna ngabagéakeun kami, kedip-kedip imut haneut. Ah, adem ayem suasana peuting éta. Tukangeun kebon sayur, Gunung Ciremai nangtung anggun. Dina awakna kasaput leuweung héjo. Angin tiis turun tina lampingna
Seblak mangrupa dahareun atawa jajanan nu hampir kabeh resepeun, rasa na nu enak kurupuk nu di godog jadi kenyal di tambah sayur biasana sawi hejo atawa sawi bodas nu seger terus di tambah sagala toping saperti bakso, sosis, endog, daging hayam jeung ceker di hijikeun jeung kuah nu gurih jeung lada sarta aya asa amis na saeutik jadi rasa nu istimewa matakna loba nu ngajadikeun seblak dahareun favorite na. Seblak ge lengkap vitamin na sabab aya sayur jeung protein na. Harga seblak ge kaitung murah tergantung meuli na seblak ku kumaha harga seblak rupa -rupa biasana aya nu ti harga lima rebuan nepi ka dua puluh rebuan.
Perkembangan alat musik Sasando terus ti jaman ka jaman, nepi ka bentuk senarna robah sarta kualitas sorana ningkat. Fifik geus pindah tina tulangan daun lontar, kulit awi jadi tali kawat, senar tunggal jadi senar ganda, akustik jadi alat elektronik, gong sasando nepi ka sasando biola.Kamekaran ieu mangrupa wujud parobahan Sasando salaku alat musik tradisional anu ngagabungkeun téknologi modern. Kamampuhan sareng karep pikeun ngarobih Sasando ngagambarkeun kapribadian sareng etos kerja masarakat Rote anu dinamis pisan dina musikna. Tapi ku kitu na ge sora nu di hasilkeun ku alat musik tradisional sasando tetep sarua tetep unik jeung merdu teu ngarubah kualitas sorana.
Nabi Musa meulah laut, nabi Musa Alaihi Sallam ngumpulkeun Bani Israil pikeun indit ka Palestina. Fir'aun anu terang kaburna langsung buru-buru nyusul aranjeunna kalayan pasukan anu ageung. Nalika Musa AS dugi ka Laut Beureum sareng Bani Israil, katingal Fir'aun nuju nuju ka aranjeunna sareng aranjeunna yakin yén aranjeunna bakal dipaéhan, tapi Nabi Musa AS neunggeul cai laut ku tongkatna teras cai beulah. , ngajadikeun jalan garing. Jalma meuntas aman. Nalika Firaun ningali jalan, anjeunna diasupkeun ka laut mimpin pasukanana. Tapi nalika Fir'aun aya di tengah laut, cai muka ujug-ujug nutup deui Firaun jeung pasukanana. Firaun tilelep jeung baladna tantarana sarta maraot.
Pas aya kawinan babaturan di Bogor, urang kaditu naek beus sorangan. Sabab Bogor Jakarta padeukeut, jadi urang, Raihani, Seni, Ipeh, Amel ngarencanakeun ulin ka Jakarta, tapi ari si Amel mah emang orang Jakarta. Beres kawinan arurang langsung naek LRT ti stasiun Bogor ka Stasiun Pasar Senen bari kaayaan hujan jeung geus peuting. Didinya arurang dahar soto heula, sabab lapar. Lajeng mesen Grabcar ka imah si Amel, lantaran geus peuting jadi mondok heula sapeuting. Isukna arurang diajak jalan-jalan ku si Amel, siga naek Transjakarta jeung MRT. Arurang turun di Blok-M sakalian dahar di Solaria pesen sangu goreng. Peutingna kabeh papisah balikna, urang jeung Raihani mah satujuan ka Bandung, tapi beda beus. Jujur ieu liburan nu paling berkesan, sabab ieu pertama kali na urang ka Jakarta jeung pertama kali na urang naek MRT.
Kamari urang jeung babaturan di haja hayang ulin ka tempat wisata nu teu jauh ti imah bis di sebut deukeut imah aya tempat wisata atawa anu biasa di sebut hidden gems nyaeta kampung kahuripan. Urang jeung babaturan mangkat isuk keneh supaya nepi kaditu can pati rame. Jalan ka kampung kahuripan ti imah sakitar tilu puluh menit atawa satengah jam. Lumayan dekeut emang masih ka etang kampung kahuripan teh sa kecamatan jeung imah. Pas geus nepi didinya urang jeungbabaturan meuli tiketn heula terus bisa langsung asup. Di jero kampung kahuripan aya loba tempat nu alus pikeun di foto foto pemandangan na endah udarana ge sejuk.
Kabeh agama ngajarkeun kabeneran jeung kabijakan kabeh agama bageur ngajarkeun kasih sayang silih asak ilih asuh agama anu di aku di indonsia aya genep nyaeta, islam, kristen protestan, kristen katolik, hindu, budha jeung konghucu. Kabeh agama boga kitab sucina masing masing. Islam kitab suci na Al Quran, kristen protestan jeung kristen katolik kitab sucina al kitab, hindu kitab sucina weda, budha Tripitaka jeung terakhir kitab suci umat konghucu nyaeta Si Shu. Indonesia teh negara demokrasi jeung toleransi ka umat beragama, urang kabeh sarua teu mandang agama na. Boga babaturan nu salian ti slam ge basa wae da urang biasa hidup berdampingan asal ulah saling ribut kudu saling jaga jeung  toleransi supaya hirup tenang.
Hal katilu anu urang kéngingkeun nalika damel di kantor nyaéta ngartos seluk beluk dunia bisnis. Sisi tambah séjén tina padamelan kantor nyaéta tina sisi bisnis perusahaan tempat anjeun damel. Kusabab anjeun langsung kalibet dina éta, tangtu anjeun bakal leuwih paham ngeunaan seluk beluk ieu widang, utamana dina posisi anjeun. Salaku conto, padamelan kantor anu anjeun lakukeun nyaéta dina widang distributor mesin cetak digital. Janten anjeun tiasa ningali yén aya seueur jinis percetakan digital, anu bahkan tiasa nyitak dina kaca sareng kai. Salian ti éta, anjeun ogé mimiti ngartos tren sareng target pasar bisnis, ogé supplier sareng pesaing anu tos aya. Janten di daérah anu tangtu nalika damel di kantor pasti ngajantenkeun jaringan anjeun langkung saé sareng langkung lega, masihan aksés pikeun anjeun diajar langkung seueur.
Zaman kiwari, seueur nu ngabudidayakeun buah naga di pakarangan bumi. Buah naga jadi salah sahiji buah-buahan karesep budak ngora jeung kolot sakalian. Disebut buah naga sabab bentuk na buleud tur aya kulit sisikan nu mirip jeung sisik naga. Warna kulitna kayas semu ungu pai tos kolot atanapi asak. Mun dibeulah, jerona warna ungu pisan tur reuteum ku siki warna hideung. Tapi aya oge buah naga anu jerona warna bodas tur reuteum ku siki nu warna hideung. Duanana sarua ngeunahna, sarua gizi jeung khasiatna. Buah naga nu jerona bodas bisa kabilang jarang aya di pasar, benten jeung buah naga nu eusina ungu.